Wat is die probleem met die wêreld? - www.bybelkennis.co.za
by Coen Slabber · Published 25/04/2016 · Updated 25/03/2016
If you board the wrong train, it is no use running along the corridor in the opposite direction – Bonhoeffer
Kom ons kyk na twee dinge.
Peter Drucker, die bestuursghoeroe, het gesê dat every succees bears the seeds of failure. Wat hy hiermee bedoel het, is dat suksesvolle mense vergeet dat hulle feilbaar is. Hulle het te veel selfvertroue. Hulle word of lui of hoogmoedig. Hulle vergeet dat wat gister gewerk het dalk nie more sal werk nie. Maar die omgekeerde is ook waar: elke terugslag of mislukking dra in hom die saad van sukses – as ek die regte lesse daaruit leer.
Optimisme is nie dieselfde as hoop nie. 'n Bietjie pessimisme is ver van hopeloosheid. Optimisme is dikwels 'n soort wensdenkery. Hoop is gebou op die sterk fondament van geloof. Mense wat waarlik in 'n liefdevolle God glo, is altyd mense van hoop en die blydskap wat daarmee gepaard gaan. Augustinus was 'n uitgesproke kritikus van die Romeinse wêreld. In sy preke het hy egter die wêreld "'n glimlaggende plek" genoem. Hoekom sou Augustinus die wêreld so gesien het? Augustinus het die wêreld liefgehad, want hy het die Skepper van al die skoonheid en goedheid liefgehad.
Wat beteken dit vir ons? Augustinus sal vir ons sê dat die werklike probleem van die wêreld groter, en meer hardnekkig, as klimaatverandering of terrorisme of armoede is. Die ware probleem van die wêreld is … ons.
In sy preke het Augustinus gesê dat dit nie help om oor die tye te kla nie – ons is die tye. Hoe ons leef, vorm die tye. As ons dan uiteindelik ons harte met meer as die gewone geraas en dwelms van ons gewonde sameleing vul (wat ons help skep het), dan en eers dan begin die wêreld verander. Ons harte moet eers rus in God kry voor die wêreld sal verander. Hoekom? God gaan die getuienis van ons lewens gebruik om die wêreld te verander.
Skoenmakers en generaals
DIE WÊRELD SAL NOOIT WEER DIESELFDE WEES NIE – Die geborteverhaal volgens Matteus (vervolg) – Jan van der Watt